আন্তর্জাতিক ডেস্ক : ভারতের দক্ষিণ কলকাতার মাঝেরহাট ফ্লাইওভার দূর্ঘটনার জন্য রক্ষণাবেক্ষণকে দায়ী করেছে রেল কর্তৃপক্ষ। এরইমধ্যে প্রাথমিক রিপোর্ট পেশ করেছে রেলের অধীনস্থ পরিকাঠামো বিষয়ক পরামর্শক সংস্থা রাইটস। এতে বলা হয়, মেট্রোরেলের কাজের সঙ্গে এই ব্রিজ বিপর্যয়ের কোনও সম্পর্ক নেই। বরং ব্রিজে বেশি চাপ পড়েছে এবং সঠিক প্রক্রিয়ার উপরের অংশ নিয়ন্ত্রণ হয়নি বলেই এমন মর্মান্তিক দুর্ঘটনা ঘটেছে। তবে ব্রিজ দুর্ঘটনা নিয়ে সিআইডির প্রতিবেদন এখনো জমা দেয়া হয়নি। মঙ্গলবার বিকেলে হঠাৎ করেই মাঝেরহাটের এ ফ্লাইওভারটি ভেঙে পড়ে। এতে ঘটনাস্থলেই একজনের প্রাণহানি হয় এবং আহত হন ৩১ জন।